CELEX: 32021R0733
Language: el
Date: 2021-05-05 00:00:00
Title: Εκτελεστικός κανονισμός (ΕΕ) 2021/733 της Επιτροπής της 5ης Μαΐου 2021 για την τροποποίηση του εκτελεστικού κανονισμού (ΕΕ) αριθ. 887/2011 και του εκτελεστικού κανονισμού (ΕΕ) 2017/961 όσον αφορά την επωνυμία του κατόχου της άδειας για το παρασκεύασμα Enterococcus faecium CECT 4515 ως πρόσθετη ύλη ζωοτροφών, και για την τροποποίηση του εκτελεστικού κανονισμού (ΕΕ) 2020/1395 όσον αφορά την επωνυμία του κατόχου της άδειας για το παρασκεύασμα Bacillus amyloliquefaciens CECT 5940 ως πρόσθετη ύλη ζωοτροφών (Κείμενο που παρουσιάζει ενδιαφέρον για τον ΕΟΧ)

6.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 158/11
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/733 ΤΗΣ ΕΠΙΤΡΟΠΗΣ
         της 5ης Μαΐου 2021
         για την τροποποίηση του εκτελεστικού κανονισμού (ΕΕ) αριθ. 887/2011 και του εκτελεστικού κανονισμού (ΕΕ) 2017/961 όσον αφορά την επωνυμία του κατόχου της άδειας για το παρασκεύασμα Enterococcus faecium CECT 4515 ως πρόσθετη ύλη ζωοτροφών, και για την τροποποίηση του εκτελεστικού κανονισμού (ΕΕ) 2020/1395 όσον αφορά την επωνυμία του κατόχου της άδειας για το παρασκεύασμα Bacillus amyloliquefaciens CECT 5940 ως πρόσθετη ύλη ζωοτροφών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της εν λόγω άδειας.
                  
               
                     (2)
                  
                  
                     Η εταιρεία Evonik Nutrition & Care GmbH υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003 με την οποία προτείνεται η αλλαγή της επωνυμίας του κατόχου της άδειας όσον αφορά τους εκτελεστικούς κανονισμούς (ΕΕ) αριθ. 887/2011 (2), (ΕΕ) 2017/961 (3) και (ΕΕ) 2020/1395 της Επιτροπής (4).
                  
               
                     (3)
                  
                  
                     Η αιτούσα επισημαίνει ότι η Evonik Nutrition & Care GmbH άλλαξε την επωνυμία της σε Evonik Operations GmbH. Η αίτηση συνοδευόταν από τα σχετικά δικαιολογητικά.
                  
               
                     (4)
                  
                  
                     Η προτεινόμενη τροποποίηση των όρων της άδειας είναι καθαρά διοικητικής φύσης και δεν απαιτεί νέα αξιολόγηση της σχετικής πρόσθετης ύλης. Η Ευρωπαϊκή Αρχή για την Ασφάλεια των Τροφίμων ενημερώθηκε σχετικά με την αίτηση.
                  
               
                     (5)
                  
                  
                     Για να μπορέσει η αιτούσα να εκμεταλλευτεί τα δικαιώματα εμπορίας που έχει με την επωνυμία Evonik Operations GmbH, είναι αναγκαίο να τροποποιηθούν οι όροι της άδειας κυκλοφορίας.
                  
               
                     (6)
                  
                  
                     Συνεπώς, οι εκτελεστικοί κανονισμοί (ΕΕ) αριθ. 887/2011, (ΕΕ) 2017/961 και (ΕΕ) 2020/1395 θα πρέπει να τροποποιηθούν αναλόγως.
                  
               
                     (7)
                  
                  
                     Δεδομένου ότι δεν συντρέχουν λόγοι ασφάλειας που να απαιτούν την άμεση εφαρμογή της τροποποίησης που επιφέρει ο παρών κανονισμός στους εκτελεστικούς κανονισμούς (ΕΕ) αριθ. 887/2011, (ΕΕ) 2017/961 και (ΕΕ) 2020/1395, είναι σκόπιμο να προβλεφθεί μεταβατική περίοδος κατά τη διάρκεια της οποίας θα μπορέσουν ενδεχομένως να εξαντληθούν τα υφιστάμενα αποθέματα.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις του εκτελεστικού κανονισμού (ΕΕ) αριθ. 887/2011
            Ο εκτελεστικός κανονισμός (ΕΕ) αριθ. 887/2011 τροποποιείται ως εξής:
            
                        1)
                     
                     
                        στον τίτλο, η φράση «κάτοχος της άδειας είναι η εταιρεία Evonik Nutrition & Care GmbH» αντικαθίσταται από τη φράση «κάτοχος της άδειας: Evonik Operations GmbH»·
                     
                  
                        2)
                     
                     
                        στη δεύτερη στήλη του παραρτήματος «Επωνυμία του κατόχου της άδειας», η φράση «Evonik Nutrition & Care GmbH» αντικαθίσταται από τη φράση «Evonik Operations GmbH».
                     
                  
         
            Άρθρο 2
            Τροποποιήσεις του εκτελεστικού κανονισμού (ΕΕ) 2017/961
            Ο εκτελεστικός κανονισμός (ΕΕ) 2017/961 τροποποιείται ως εξής:
            
                        1)
                     
                     
                        στον τίτλο, η φράση «κάτοχος της άδειας: Evonik Nutrition & Care GmbH» αντικαθίσταται από τη φράση «κάτοχος της άδειας: Evonik Operations GmbH»·
                     
                  
                        2)
                     
                     
                        στη δεύτερη στήλη του παραρτήματος «Επωνυμία του κατόχου της άδειας», η φράση «Evonik Nutrition & Care GmbH» αντικαθίσταται από τη φράση «Evonik Operations GmbH».
                     
                  
         
            Άρθρο 3
            Τροποποιήσεις του εκτελεστικού κανονισμού (ΕΕ) 2020/1395
            Ο εκτελεστικός κανονισμός (ΕΕ) 2020/1395 τροποποιείται ως εξής:
            
                        1)
                     
                     
                        στον τίτλο, η φράση «κάτοχος της άδειας: Evonik Nutrition & Care GmbH» αντικαθίσταται από τη φράση «κάτοχος της άδειας: Evonik Operations GmbH»·
                     
                  
                        2)
                     
                     
                        στη δεύτερη στήλη του παραρτήματος «Επωνυμία του κατόχου της άδειας», η φράση «Evonik Nutrition & Care GmbH» αντικαθίσταται από τη φράση «Evonik Operations GmbH».
                     
                  
         
            Άρθρο 4
            Μεταβατικά μέτρα
            Τα υπάρχοντα αποθέματα πρόσθετων υλών που είναι σύμφωνα με τις διατάξεις οι οποίες ίσχυαν πριν από την ημερομηνία της έναρξης ισχύος του παρόντος κανονισμού μπορούν να εξακολουθήσουν να κυκλοφορούν στην αγορά και να χρησιμοποιούνται έως ότου εξαντληθούν.
         
         
            Άρθρο 5
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 5 Μαΐου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 268 της 18.10.2003, σ. 29.
         
            (2)  Εκτελεστικός κανονισμός (ΕΕ) αριθ. 887/2011 της Επιτροπής, της 5ης Σεπτεμβρίου 2011, για τη χορήγηση άδειας στο παρασκεύασμα Enterococcus faecium CECT 4515 ως πρόσθετη ύλη ζωοτροφών για τα κοτόπουλα προς πάχυνση (κάτοχος της άδειας είναι η εταιρεία: Norel S.A) (ΕΕ L 229 της 6.9.2011, σ. 7).
         
            (3)  Εκτελεστικός κανονισμός (ΕΕ) 2017/961 της Επιτροπής, της 7ης Ιουνίου 2017, σχετικά με τη χορήγηση άδειας σε παρασκεύασμα Enterococcus faecium CECT 4515 ως πρόσθετη ύλη ζωοτροφών για απογαλακτισμένα χοιρίδια και για νέα χρήση στο πόσιμο νερό για απογαλακτισμένα χοιρίδια και κοτόπουλα προς πάχυνση, και την τροποποίηση του κανονισμού (ΕΚ) αριθ. 2036/2005 και του κανονισμού (ΕΕ) αριθ. 887/2011 (κάτοχος της άδειας: Evonik Nutrition & Care GmbH) (ΕΕ L 145 της 8.6.2017, σ. 7).
         
            (4)  Εκτελεστικός κανονισμός (ΕΕ) 2020/1395 της Επιτροπής της 5ης Οκτωβρίου 2020 για την ανανέωση της έγκρισης του Bacillus amyloliquefaciens CECT 5940 ως πρόσθετης ύλης ζωοτροφών για κοτόπουλα προς πάχυνση, για την έγκρισή του για κοτόπουλα εκτρεφόμενα για ωοπαραγωγή, και για την κατάργηση του κανονισμού (ΕΚ) αριθ. 1292/2008 (κάτοχος της άδειας: Evonik Nutrition & Care GmbH) (ΕΕ L 324 της 6.10.2020, σ. 3).